Ivan Kireevski și fratele lui, Piotr, s-au născut într-o familie nobiliară educată cu mijloace considerabile. Tatăl lor a fost cunoscut pentru faptul că ura ateismul francez cu atâta pasiune încât ardea grămezi de cărți ale lui Voltaire, achiziționate special în acest scop; ura sa a fost contractată în timp ce-i vindeca pe soldații răniți în cursul invaziei franceze din Rusia. Băiatul avea doar șase ani la momentul morții tatălui său; el a fost crescut de un unchi matern, Vasili Jukovski, și de mama lui, M-me Avdotia Elaghina, o femeie influentă care deținea un salon la Moscova, ce era frecventat de înalta nobilime. Ea avea o antipatie față de Petru cel Mare pentru modul în care a tratat-o pe soția lui Eudoxia și pe familia Lopuhin, cu care se înrudea. Aversiunea tatălui său față de cultura franceză și neîncrederea mamei în oficialitățile postpetrine au modelat opiniile lui Kireevski cu privire la Rusia și la istoria patriei sale.